જોધપુર, 6 નવેમ્બર: બળાત્કાર અને યૌન ઉત્પીડનના મુદ્દે જેલમાં બંધ આસારામ બાપૂના અનુયાયીઓએ દિલ્હી વિધાનસભા ચૂંટણી લડવાનો નિર્ણય કર્યો છે. આસારામના પુત્ર નારાયણ સાંઇ દ્વારા શરૂ કરવામાં આવેલી ઓજસ્વી પાર્ટીના રાષ્ટ્રીય અધ્યક્ષ સ્વામી ઓમજીએ સંવાદદાતાઓને જણાવ્યું હતું કે તેમની પાર્ટી આગામી દિલ્હી વિધાનસભામાં ચૂંટણી લડશે. નારાયણ સાંઇ પણ બળાત્કારના આરોપમાં જેલના સળીયા પાછળ છે.